**Մարզպետի տեղակալ Լևոն Սարգսյանը մասնակցել է ,,Իմ մասին. հնարավորությունների ընձեռում և կապերի հաստատում ավելի լայն ներառման համար,, ծրագրի ավարտին նվիրված հանդիսավոր միջոցառմանը 31.10. 2017թ.**

Հոկտեմբերի 31-ին Տավուշի մարզպետարանում տեղի ունեցավ ,,Իմ մասին. հնարավորությունների ընձեռում և կապերի հաստատում ավելի լայն ներառման համար,, ծրագրի ավարտին նվիրված հանդիսավոր միջոցառում: Ծրագիրն իրականացրել է ,,Հույսի կամուրջ,, հասարակական կազմակերպությունը գործընկեր ,,Օրրան,, բարեգործական կազմակերպության հետ համատեղ:  Ֆինանսավորումը կատարել են Ավստրիայի զարգացման հիմնադրամը և Ավստրիայի ,,Միջմշակութային կենտրոնը,,: Ծրագրում ընդգրկվել են Վրաստանը և Հայաստանը, մասնավորապես Երևան քաղաքը և Լոռու ու Տավուշի մարզերը: Ծրագրի շրջանակներում 12-18 տարեկան երեխաներն անցել են մեդիագիտության և առաջնորդության ու շահերի պաշտպանության դասընթացներ, մասնակցել համայնքային տարբեր նախաձեռնությունների ու միջոցառումների՝ ֆլեշմոբերի, քարոզարշավների, ֆոտոցուցահանդեսների, ֆիլմերի դիտումների:Մարզպետի տեղակալ Լևոն Սարգսյանը իր խոսքում նշեց, որ ծրագիրը մեծ հնարավորություններ տվեց երեխաներին՝ նրանց մեջ զարգացնելու ինքնուրույն գործելու, սեփական շահերը պաշտպանելու կարողությունները: